Žiežmarių tiltas
Žiežmarių tiltas – kelių transporto tiltas Žiežmariuose, Kaišiadorių rajono savivaldybėje, kertantis Strėvos upę pagrindinėje Vytauto gatvėje, slėnyje 150 m į pietus nuo Žiežmarių bažnyčios. Tiltu praeina kelio  1812  Žiežmariai–Nemaitonys–Stakliškės  maršrutas. Transporto statinį prižiūri Automobilių kelių direkcija. Žiežmarių senamiesčio paribyje stovinčio tilto prieigose išlikę senieji pastatai. Senamiesčio krante prie tilto stovi raudonplytis kultūros centras, priešingoje pusėje gatvė apstatyta tradiciniais mediniais namais, kiek toliau įsikūręs Žiežmarių dvaras. Šalia tilto (pasroviui) vandenyje kyšo medinių polių liekanos. XX a. pradžioje per Strėvą vedusi gatvė vadinta Dvaro gatve, stovėjo medinis tiltas, šalia buvo brasta. Tiltas dviejų angų. Važiuojamąja dalimi nutiestos dvi eismo juostos, nuo kurių metaliniais atitvarais atskirti du šalitilčiai pėstiesiems. Perdangą sudaro išilginės dvitėjo skerspjūvio gelžbetoninės sijos. Upės vaga natūrali, be krantinių, jos viduryje stūkso perdangą laikanti tarpinė atrama – sieninis tauras. Krantuose įrengti užpiltiniai ramtai. Prietilčio pylimai po statiniu nuo išplovimo apsaugoti betoninėmis plokštėmis. Tiltu žengia Lietuvos kariai, 1921 m. Ant tilto į senamiesčio pusę Medinių polių liekanos upės vagoje